Source: https://ispis.sk/judikatura/KSKE/4Cb1407/1996
Timestamp: 2020-04-08 08:41:27+00:00
Document Index: 16077669

Matched Legal Cases: ['§ 19', '§ 20', '§ 103', '§ 107', '§ 96', '§ 146', '§ 11', '§ 11', '§ 42', '§ 221', '§ 205', 'súd ', 'súd ', 'súd ', '§ 107', 'súd ', 'súd ', 'súd ', 'súd ']

KSKE 4 Cb 1407/1996 - iSpis
iSpis Judikatúra – KSKE 4 Cb 1407/1996
KS v Košiciach, dátum 02.10.2012, sp.zn. KSKE 4 Cb 1407/1996
§ 19 OSP § 20a ods. 2 OZ § 103 OSP § 107 ods. 4 OSP § 96 ods. 1 OSP § 146 ods. 1 písm. c) OSP § 11 ods. 3 OSP § 11 ods. 4 zákona č. 71/1992 § 42 ods. 3 zákona č. 71/1992 § 221 ods. 1 zákona č. 71/1992 § 205a zákona č. 71/1992
Súd: Krajský súd Košice Spisová značka: 4Cb/1407/1996 Identifikačné číslo súdneho spisu: 7096899791 Dátum vydania rozhodnutia: 02. 10. 2012 Meno a priezvisko sudcu, VSÚ: Marianna Smreková ECLI: ECLI:SK:KSKE:2012:7096899791.3
Uznesenie Krajský súd v Košiciach v právnej veci žalobcu Všeobecná obchodní společnost spol. s r.o., Gorkého 2, 702 00 Ostrava, IČO: 60468785, Česká republika proti žalovaným 1/ JUDr. Ján Pirč, Štrbská 4, 040 01 Košice - správca konkurznej podstaty úpadcu TIPSO Stavebno-montážna divízia s.r.o., Priemyselná 12, 071 01 Michalovce, IČO: 36173983 a 2/ TIPSO Rekreačno-hotelové služby s.r.o., Hollého 1, 071 01 Michalovce, IČO: 36173991 o zaplatenie 243 972,54 Kč, takto
Vracia žalobcovi súdny poplatok za návrh vo výške 317,15 eur prostredníctvom Daňového úradu Bratislava, Radlinského 37, 817 89 Bratislava v lehote 15 dní od doručenia právoplatného uznesenia.
Žalobca Nová huť, a.s. Ostrava, Česká republika sa svojím návrhom zo dňa 23.5.1995 domáhal voči žalovanému TIPSO, s.r.o., Michalovce zaplatenia sumy 243 972,54 Kč a súčasne požadoval náhradu trov konania.
Počas konania došlo k prechodu práv a záväzkov zo žalobcu na Všeobecná obchodní společnost spol. s r.o., Ostrava, Česká republika a zo žalovaného na žalovaných 1/ TIPSO Stavebno- montážna divízia s.r.o., Michalovce, 2/ TIPSO Rekreačno-hotelové služby s.r.o., Michalovce, 3/ TIPSO Poľnohospodársko-potravinárska divízia s.r.o., Michalovce a 4/ TIPSO Predajno-servisná divízia s.r.o., Michalovce. Preto súd konal s týmito procesnými nástupcami na strane žalobcu i žalovaného.
Uznesením Krajského súdu v Košiciach zo dňa 12.8.2008 č.k. 4Cb/1407/1996-74 bolo zastavené konanie voči žalovaným 3 a 4. Uznesenie nadobudlo právoplatnosť dňa 12.9.2008.
Z výpisu z Obchodného registra Okresného súdu Košice I. odd. Sro, vložka č. 9392/V vyplýva, že dňa 10.6.2011 došlo k výmazu obchodnej spoločnosti TIPSO Stavebno-montážna divízia s.r.o., Michalovce ex offo.
Podľa ust. § 107 ods. 4 O.s.p. ak po začatí konania zanikne právnická osoba, súd pokračuje v konaní s jej právnym nástupcom, a ak právneho nástupcu niet, súd konanie zastaví.
Žalovaný 1/ bol z Obchodného registra Okresného súdu Košice I vymazaný, teda nemá v zmysle vyššie citovaných ustanovení zákona spôsobilosť byť účastníkom konania, ktorej predpokladom je hmotnoprávna subjektivita vo význame spôsobilosti mať práva a povinnosti podľa hmotného práva. Pretože zanikol bez právneho nástupcu, súd podľa citovaného ustanovenia konanie voči žalovanému 1/ zastavil.
Podaním zo dňa 24.9.2012 žalobca vzal návrh na začatie konania späť v celom rozsahu voči žalovanému 2/. Žiadal konanie zastaviť.
Žalobca zaplatil súdny poplatok za návrh na účet súdu dňa 22.11.1995 vo výške 9 756,00 Sk (323,83 eur) .
Keďže k zastaveniu konania došlo pre späťvzatie návrhu celkom pred prvým pojednávaním, súd rozhodol o vrátení poplatku vo výške 317,15 eur (po krátení o sumu 6,63 eur) . Poplatok vráti po právoplatnosti uznesenia príslušný daňový úrad.